Styremøte 9. September 2016

Tilstede:

Torjus (leder), Britt Ingun (nestleder), Petter (material), Magnus (kasserer), Thea (styremedlem), Sven Ole (vara)

Ikke tilstede: Håvard (Styremedlem)

1. Avslag på søknad om utvekslingsstudenter i NM. Ulikt tidligere år så godkjente ikke juryformann Gunnar Clifford at utvekslingsstudenter får ro i NM. Hovedsakelig 2. Båten til damene rammes. Dette vil bli kommunisert videre til lagene. Det jobbes for å få endret avgjørelsen. Det anses som urealistisk å få inn reserver. Hvis ikke avgjørelsen endres må laget strykes.
2. Logistikk NM. Torjus har overordnet ansvar. Håvard har bilansvar. Thea mat og den biten der. Britt sportslig ansvar. Petter ansvar for båter og båttransport.
3. Overnatting NM. Alt ok i Sarpsborg. Søndag-mandag i Oslo er et problem. Torjus lager poll på facebook om hvem som kan huse hvor mange.
4. Materialstatus. Problem med toerstyrefoten. Tøger hjelper ikke. Åttern fikset. Verktøy frastjålet i Oslo, rappet en del tilbake. Kjøpt inn det siste. I kontakt med Trondhjems om å lagre åtter der i vinter. Får låne firer av Sandefjord i høst.
5. Båtlagring. Får ikke lagre båter i magasinet ved elva lengre. I kontakt med Trondhjems om å få lagre den der i vinter. Vi vil bistå med hjelp til å få plass.
6. Sponsorstatus. I kontakt med Statkraft. Vil avholde romaskinkonkurranse for dem på Karrieredagen på NTNU. Styret vil jobbe dugnad. Gjøre godt inntrykk. Ellers søker elitemidler fra NSI til NM treningen. Petter tipser om at mange fond kan søkes på denne tiden av året.
7. Internrevisjon. Det jobbes på spreng av Magnus. Et par småsaker som må følges opp.
8. Sangheftet. Thea i full gang. Det blir flott. Foreslår å lage det i blazerformat og selge det for 50kr stk.
9. BE-lappen. Har 3500 kroner til å sponse en lapp. Forsøker å få en ung lovende til å ta lappen asap.
10. 10 års jubileum. Petter og komiteen har god kontroll. Bare å glede seg.
11. Båtkjøp. *Gikk tom for tid,* s*ekretær måtte gå på bakkeløp.*
12. Nybegynnerkurs. *Gikk tom for tid, sekretær måtte gå på bakkeløp.*